**POZIV**

Ministarstvo vanjskih i europskih poslova Republike Hrvatske i Ministarstvo vanjskih poslova Republike Bugarske u partnerstvu s Predstavništvom Europske komisije i PanEuropom Bugarska sa zadovoljstvom vas pozivaju na online **građanski dijalog s potpredsjednicom Europske komisije Dubravkom Šuicom** o demokraciji i demografiji. Događaj će se održati 12. listopada od 10:00 do 12:00 sati i zahtijeva registraciju. Dijalog je dio Konferencije o budućnosti Europe.

[PRIJAVITE SE NA DOGAĐAJ OVDJE](https://ec.europa.eu/eusurvey/runner/CoFEDialogue)

Događaj će otvoriti ministri vanjskih poslova Hrvatske i Bugarske – Gordan Grlić Radman i Svetlan Stoev. Nakon otvorenja će potpredsjednica Europske komisije predstaviti interaktivni alat za praćenje i predviđanje demografskih promjena u EU-u „Demografski atlas“. Atlas omogućuje brz i jednostavan pristup opsežnom skupu demografskih podataka i znanja, prikupljenih na europskoj, nacionalnoj, regionalnoj i lokalnoj razini.

Prezentacije o aktualnim demografskim pitanjima u Hrvatskoj i Bugarskoj će održati državna tajnica za demografiju i mlade Hrvatske gđa Željka Josić i stručnjak za demografska pitanja Georgi Brdarov.

U drugom dijelu događaja će se publika moći uključiti i postaviti pitanja gospođi **Šuici** o svim temama, vezanim uz njezin portfelj, kao i o Konferenciji o budućnosti Europe. Svi gledatelji će moći slati svoja pitanja na [slido](https://www.sli.do/) platformi s oznakom #CoFE. Moderatorica dijaloga će biti novinarka Bugarske nacionalne televizije Dobrina Češmedžieva.

Radni jezik događaja će biti engleski, a gledatelji će događaj moći pratiti na bugarskom, hrvatskom i engleskom jeziku na sljedećim stranicama:

Bugarski: <https://www.facebook.com/ECinBulgaria/>

Hrvatski: <https://www.facebook.com/europska.komisija.zagreb/>

Engleski: <https://ec.europa.eu/bulgaria/>

Cilj događaja će biti upoznati mlade s Konferencijom o budućnosti Europe i potaknuti građane na aktivno sudjelovanje na njoj. Konferencija je niz rasprava i debata pod vodstvom građana koje će omogućiti ljudima iz cijele Europe da podijele svoje ideje i pomognu u oblikovanju naše zajedničke budućnosti. Možete izraziti svoje mišljenje i pridružiti se Konferenciji na [posebnoj internetskoj platformi](https://futureu.europa.eu/).

